Lav et referat af nedenstående tekst:

Tekst:
Sent torsdag aften blev Nordjyllands Beredskab kaldt ud til en brand i en lejlighed i Nørresundby på Forbindelsesvejen. En 24-årig mand var vågnet, da hans køkken var fyldt med røg, og ilden bredte sig. Han ringede kl. 23.50 efter hjælp, og forsøgte samtid at banke på døre hos naboer, så de også kunne komme ud. Det oplyser Poul Fastergaard, vagtchef ved Nordjyllands Politi. -	Brandvæsnet kom hurtigt frem og fik branden under kontrol, så den ikke nåede at sprede sig, siger han. Satte gryde over og faldt i søvn Den 24-årige mand havde torsdag aften sat en gryde med olie over på komfuret, som han var faldet i søvn fra. Gryden med olie startede branden. Den 24-årige blev kørt til skadestuen til tjek for mulig røgforgiftning, fortæller Poul Fastergaard. Beboerens lejlighed er nu både brand- og sodskadet, men de andre lejligheder er gået fri.

Referat:
Sent torsdag aften opstod der brand i en lejlighed i Nørresundby. Beboeren satte en gryde over, og faldt i søvn